b'\n_START_ARTICLE_\nArab\xc5\xa1\xc4\x8dina\n_START_SECTION_\nBesede arabskega izvora\n_START_PARAGRAPH_\nZaradi visoko razvite arabske znanosti v srednjem veku in arabskega posredni\xc5\xa1tva med Evropo, Afriko in Indijo so najprej romanski, nato pa \xc5\xa1e ostali evropski jeziki vklju\xc4\x8dno s sloven\xc5\xa1\xc4\x8dino prevzeli kar nekaj besed, zlasti s podro\xc4\x8dja naravoslovnih ved, npr. matematike, astronomije itd. Ve\xc4\x8dino prevzetih besed lahko prepoznamo po za\xc4\x8detnem ali kon\xc4\x8dnem zlogu\xc2\xa0\xc2\xbbal\xc2\xab: alkohol, algebra, algoritem, alkimija, admiral, azimut, zenit, nadir, baobab, albatros, almanah, gazela, \xc5\xbeirafa, monsun, sezam idr. Iz arab\xc5\xa1\xc4\x8dine izhajajo tudi imena mnogih zvezd, npr. Betelgeza, Vega, Atair (Altair), Algol, Mizar idr.'